**ΕΝΟΤΗΤΑ 7**

**ΧΡΙΣΤΟΥΓΕΝΝΑ – ΠΡΩΤΟΧΡΟΝΙΑ**

**ΜΑΘΗΜΑ 2**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Προδημοτική  **Ενότητα:** Χριστούγεννα, Πρωτοχρονιά- Ελληνικός Πολιτισμός  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:  Να κατανοούν βασικό λεξιλόγιο που έχουν διδαχθεί.  Να εντοπίζουν ομοιότητες και διαφορές στον εορτασμό των Χριστουγέννων μεταξύ του Ηνωμένου Βασιλείου, της Κύπρου και της Ελλάδας.  Δείκτες επάρκειας:   * Λεξιλόγιο για τα Χριστούγεννα: το δώρο, ο Άγιος Βασίλης, ο Χριστός, η Παναγία, η κάρτα, Καλά Χριστούγεννα! Χρόνια πολλά!, Καλή χρονιά! * Να γνωρίσουν τραγούδια/κάλαντα των Χριστουγέννων. * Επαναφορά λεξιλογίου: αριθμοί (1-10), χρώματα (άσπρο, πορτοκαλί, πράσινο, κόκκινο, κίτρινο, μαύρο, καφέ, ροζ, μπλε), αντικείμενα (τσάντα, μολύβι, καρέκλα, σημαία) | | | |
| Πορεία εργασίας – δραστηριότητες (και ένδειξη διάρκειάς τους σε λεπτά): | Διδακτικά μέσα και υλικά:  Οργάνωση τάξης-παιδιών: | Αξιολόγηση (Συντρέχουσα & Τελική) | Γλώσσα |
| **Εισαγωγή (10 λεπτά):**  Η/Ο εκπαιδευτικός κάνει έναρξη του μαθήματος επαναφέροντας το τραγούδι «Εγεννήθη σε μια φάτνη».  Ρουτίνα παρουσιολογίου | -Παρουσιολόγιο  -Τραγούδι «Εγεννήθη σε μια φάτνη»  Οι μαθητές κάθονται κυκλικά στην ολομέλεια.  ***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν ανάλογα, με βάση τα μέτρα πρόληψης για το COVID-19 που εφαρμόζονται στο κάθε σχολείο.\**** | Η/Ο εκπαιδευτικός αξιολογεί εάν οι μαθητές είναι σε θέση να προφέρουν σωστά και να αναγνωρίζουν το λεξιλόγιο που διδάχθηκαν στο προηγούμενο μάθημα. | Ε |
| **Αφόρμηση – Παρουσίαση (10 λεπτά):**  Η/Ο εκπαιδευτικός ξεκινάει το μάθημα με το φίλο των παιδιών, τον καλικαντζαράκι, που γνώρισαν στο προηγούμενο μάθημα. Η/Ο εκπαιδευτικός υποδυόμενη/ος το καλικαντζαράκι λέει στους μαθητές: «Το βράδυ που ήμουν έτοιμος να φύγω από την Κύπρο, στο δρόμο συνάντησα έναν κύριο με κόκκινα ρούχα. Μπορείτε να σκεφτείτε ποιος ήταν;» Ο/Η εκπαιδευτικός βοηθάει τα παιδιά να βρουν τη λέξη και τους ζητά να την επαναλαμβάνουν.  Στη συνέχεια, το καλικαντζαράκι εύχεται στα παιδιά «*Καλά Χριστούγεννα, Χρόνια Πολλά, Καλή χρονιά!», ενώ ο/η* εκπαιδευτικός θα τους ζητήσει να αντευχηθούν. Αναμένεται να χρησιμοποιήσουν τις ευχές που έμαθαν στο προηγούμενο μάθημα. Στο σημείο αυτό, ο/η εκπαιδευτικός θα προσθέσει την ευχή *«Καλή Χρονιά!»* και θα τους εξηγήσει τον λόγο. Έπειτα, τα παιδιά θα επαναλάβουν όλα μαζί την ευχή . | -Φιγούρα καλικάντζαρου  Οι μαθητές κάθονται κυκλικά στην ολομέλεια. | Η/Ο εκπαιδευτικός μέσω της αφήγησης επιχειρεί να προκαλέσει το ενδιαφέρον των μαθητών. | Α/Ε |
| **Δραστηριότητα 1 (10’ λεπτά):**  Η/Ο εκπαιδευτικός υποδυόμενος/η τον μικρό καλικάντζαρο αρχίζει την αφήγηση της ιστορίας του. Τους λέει: «Ο Άγιος Βασίλης χρειάζεται κι άλλους βοηθούς, γιατί δεν προλαβαίνει να ετοιμαστεί μέχρι τα Χριστούγεννα. Τι λέτε, να τον βοηθήσουμε; Θέλει, αρχικά, να μετρήσουμε τα παιχνίδια.». Η/Ο εκπαιδευτικός, στο σημείο αυτό, προβάλλει μια παρουσίαση με εικόνες παιχνιδιών και καλεί τους μαθητές να μετρήσουν μαζί της. Μετά από κάποια παραδείγματα στην ολομέλεια, η δραστηριότητα αυτή μπορεί να γίνει σε μορφή παιχνιδιού, με τους μαθητές να είναι χωρισμένοι σε δύο ομάδες. | * Φιγούρα Άι Βασίλη * Παρουσίαση με παιχνίδια (ή έντυπες εικόνες)   Οι μαθητές κάθονται κυκλικά στην ολομέλεια και ακολούθως χωρίζονται σε δύο ομάδες. | Με τη δραστηριότητα αυτή, η/ο εκπαιδευτικός επαναφέρει το λεξιλόγιο με τους αριθμούς και τα χρώματα. | Ε |
| **Δραστηριότητα 2 (10’ λεπτά):**  Στη δραστηριότητα αυτή η/ο εκπαιδευτικός δείχνει στους μαθητές εικόνες από αντικείμενα που έμαθαν σε προηγούμενα μαθήματα (πχ. τσάντα, μολύβι), και τους λέει ότι ο Άγιος Βασίλης χρειάζεται βοήθεια για να ετοιμάσει τη σακούλα του. Έτσι, οι μαθητές καλούνται να αναγνωρίζουν την εικόνα και να αναφέρουν τι είναι για να βοηθήσουν τον Άι Βασίλη.  Το παιχνίδι μπορεί να γίνει πιο περίπλοκο αν έχουμε και ίδια αντικείμενα με διαφορετικό χρώμα (π.χ. κόκκινο μολύβι, πράσινο μολύβι ). | * Φιγούρα Άι Βασίλη * Εικόνες με γνωστά αντικείμενα (σε μορφή παρουσίασης ή έντυπη)   Οι μαθητές κάθονται κυκλικά στην ολομέλεια. | Με τη δραστηριότητα αυτή η/ο εκπαιδευτικός κάνει επαναφορά λεξιλογίου που διδάχθηκαν οι μαθητές σε προηγούμενα μαθήματα. | Ε |
| **Δραστηριότητα 3 (10’ λεπτά):**  Η/Ο εκπαιδευτικός καλεί τους μαθητές να παίξουν το παιχνίδι «Ο *Άγιος Βασίλης λέει»*, στο οποίο θα χρησιμοποιήσει φράσεις που έμαθαν στα πρώτα μαθήματα (π.χ. καθίστε κάτω, σηκωθείτε, χτυπήστε παλαμάκια 3 φορές). Το παιχνίδι μπορεί να επαναληφθεί με ένα μαθητή να παίρνει τη θέση του/της εκπαιδευτικού. | * Παιχνίδι *«Ο Άγιος Βασίλης λέει»*   Οι μαθητές εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν τις οδηγίες που τους δίνει. | Ε |
| **Δραστηριότητα 4 (10’ λεπτά):**  Στο σημείο αυτό, η/ο εκπαιδευτικός τους λέει ότι φαίνονται κουρασμένοι μετά από τόση δουλειά, έτσι τους βάζει χριστουγεννιάτικα κάλαντα για να ακούσουν και να κινηθούν στο χώρο ελεύθερα (με προσοχή όμως). Ακολούθως, τους βάζει το τραγούδι «Αρχιμηνιά και Αρχιχρονιά» και τους καλεί να κτυπούν παλαμάκια όταν ακούνε γνωστές, σε αυτούς, λέξεις (π.χ. Άγιος Βασίλης, ο Χριστός). | * Τραγούδι   <https://youtu.be/SIM28slMBPw>  Οι μαθητές εργάζονται στην ολομέλεια. | Η/Ο εκπαιδευτικός κατά τη διάρκεια του τραγουδιού αξιολογεί εάν οι μαθητές αναγνωρίζουν τις γνωστές σε αυτούς λέξεις. | Ε |
| **Δραστηριότητα 5 (10’ λεπτά):**  Η/Ο εκπαιδευτικός, στη δραστηριότητα αυτή, εξηγεί, σε γενικές γραμμές, τι λέει το τραγούδι που μόλις άκουσαν. Ακολούθως, τους προβάλλει την εικόνα του Αγίου Βασιλείου και τους λέει λίγα λόγια για το ποιος είναι ο Άγιος Βασίλειος, σύμφωνα και με την παράδοση μας. Μετά κάνει τη σύγκριση με τον Άι Βασίλη που φέρνει σήμερα δώρα στα παιδιά. | * Εικόνα Αγίου Βασιλείου * Εικόνα Άι Βασίλη   Οι μαθητές κάθονται κυκλικά στην ολομέλεια. | Οι μαθητές ενημερώνονται στο σημείο αυτό για τον Άγιο Βασίλειο. | Α |
| **Δραστηριότητα 6 (10’ λεπτά):**  Η/Ο εκπαιδευτικός παρουσιάζει την εικόνα της γέννησης και ρωτά τους μαθητές να της/του πούνε ποιος πήρε τα δώρα στο μικρό Χριστό, αν ήτανε ο Άι Βασίλης. Εδώ αναμένεται οι μαθητές να αναφέρουν τους μάγους και τους βοσκούς  *(είναι δεκτές οι απαντήσεις στην αγγλική γλώσσα).* | * Εικόνα γέννησης του Χριστού * Εικόνες με ιστορία της γέννησης   Οι μαθητές εργάζονται στην ολομέλεια. | Η/Ο εκπαιδευτικός αξιολογεί, μέσω ερωτήσεων, αν μπορούν να χρησιμοποιήσουν λεξιλόγιο που έχουν διδαχθεί, καθώς και τι θυμούνται σχετικά με τη Γέννηση του Χριστού. | Ε/Α |
| **Δραστηριότητα 7 (10’ λεπτά):**  Η/Ο εκπαιδευτικός τους προβάλλει διάφορες εικόνες γλυκών και τους καλεί να δείχνουν με τον αντίχειρα προς τα πάνω όταν βλέπουν γλυκά που τρώμε την περίοδο των Χριστουγέννων. | * Εικόνες με γλυκά (Χριστουγέννων και άλλα) | Η/Ο εκπαιδευτικός αξιολογεί εάν οι μαθητές θυμούνται έθιμα που γίνονται τα Χριστούγεννα στην Κύπρο. | Ε |
| **Δραστηριότητα 8 (20’ λεπτά):**  Οι μαθητές καλούνται να φτιάξουν τη φιγούρα του Άι Βασίλη. | * Υλικά για την κατασκευή   + Χαρτόνια   + Ψαλίδια   + Ξυλομπογιές   Οι μαθητές εργάζονται ατομικά στα θρανία τους. | Ο/Η εκπαιδευτικός περνά από τα παιδιά και μιλούν για τη ζωγραφιά τους. Μπορεί σ’ αυτό το σημείο να γίνει και επαναφορά προηγούμενου λεξιλογίου π.χ. χρώματα. | Ε |
| **Ολοκλήρωση –Αναστοχασμός-Κλείσιμο (10’):**  Η/Ο εκπαιδευτικός υποδυόμενος το καλικαντζαράκι ευχαριστεί τους μαθητές εκ μέρους του Άι Βασίλη για όλη τη δουλειά που έκαναν σήμερα. Οι μαθητές θα παρουσιάσουν, στη συνέχεια, τις φιγούρες του Άι Βασίλη που έφτιαξαν.  Χρησιμοποιούν τις φιγούρες τους για να ευχηθούν ο ένας στον άλλο «Καλά Χριστούγεννα!, Χρόνια Πολλά!, Καλή Χρονιά!».  Τέλος, ο/η εκπαιδευτικός αποχαιρετά τους μαθητές τραγουδώντας τη ρίμα της ρουτίνας: *«Τώρα πέρασε η ώρα, τέλος τα ελληνικά, Σάββατο την ίδια ώρα θα τα πούμε με χαρά. Γεια σας παιδιά!».* | * Κατασκευές μαθητών   Οι μαθητές κάθονται κυκλικά στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να χρησιμοποιούν τις ευχές που έμαθαν. | Ε |
| **Επιπρόσθετο παιχνίδι:**  Παιχνίδι παντομίμας. Υπάρχουν διάφορες κάρτες (βλ. παραρτήματα) που απεικονίζουν αντικείμενα και πρόσωπα σχετικά με τα Χριστούγεννα συνοδευόμενα από τις αντίστοιχες λέξεις/ φράσεις. Οι μαθητές καλούνται να παρουσιάζουν στους υπόλοιπους αυτό που τους υποδεικνύει η κάρτα κάθε φορά.. | | | |

\* Η γλώσσα που χρησιμοποιείται στην τάξη εξαρτάται από το επίπεδο των μαθητών.

\*\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.